Motocykel

náhľad|'''Manet M 90''', slovenský motocykel z Považských strojární.
[náhľad|'''[Yamaha Motor Company|Yamaha YZF-R1**, moderný športový motocykel]]
**Motocykel** alebo hovorovo **motorka''' je dvojkolesový (prípadne viackolesový) jednostopý (viacstopý) dopravný prostriedok poháňaný spaľovacím, alebo elektrickým motorom na dopravu jednej alebo dvoch, za sebou sediacich osôb. Kolesá sú umiestnené za sebou a pohonná jednotka (motor a prevodovka) najčastejšie medzi nimi. Vodič sedí na motocykli obkročmo a smer jazdy určuje riadidlami.

Motocykel je na svete veľmi rozšírený dopravný prostriedok.

## Časti
* hnací a prevodový mechanizmus
* rám
* kolesá
* sedlo
* príslušenstvo

## Delenia
Меdzinárodné triedy podľa obsahu: 50, 125, 250, 500, 600, 750, 1000 a nad 1000 cm³. Dnes už neexistujúce triedy boli aj do: 80, 100, 175 a 350. 

Delenie podľa obsahu motora:
* malé (do obsahu 50 cm³)
* ľahké (do obsahu 125 cm³)
* stredné (do obsahu 400 cm³)
* veľké (ostatné)
Delenie podľa spôsobu použitia:
* cestný motocykel
* športový motocykel
* pretekársky motocykel
* rekordný motocykel

Keďže svojho času niektoré motocykle pretekárov boli príliš moderné, zaviedla FIM ich rozdelenie do troch skupín:
* športové motocykle: sériovo vyrábané viac-menej štandardné cestovné motocykle, homologované vo FIM, nanajvýš s nepatrnými úpravami
* typ F1: štandardné pretekárske stroje, homologované vo FIM, s nezmenou konštrukciou a vybavením
* typ G.P.: špeciálne modely, ktoré musia dodržať len základné obmedzenia (zákaz zvláštnych palív, zákaz prepĺňania, úplná kapotáž)

## Opis
Motocykel, podľa druhu, by mal byť dobre ovládateľný nielen na ceste, ale aj v teréne, bočnom vetre a ak je naklonený. Kolesá sú vhodne odpružené, prevodovky sú dvoj- až sedemstupňové, niekedy automatické, a sú buď v bloku s motorom, zriedkavejšie oddelené. Zadné koleso poháňa buď článková reťaz, ozubený remeň, alebo kardanový hriadeľ. Rýchlosť je ovládaná otočnou rukoväťou, alebo páčkou na pravej strane kormidla, manuálna spojka sa ovláda pákou na ľavej strans kormidla (pedálom na ľavej nohe), alebo pracuje samočinne (napr. odstredivá spojka). Brzdy obsluhuje nožný pedál a páčka na kormidle na pravej strane. 

Na dopravu ľudí alebo batožín sa k jednostopovému motocyklu niekedy pripája postranný vozík - sidecar, čím vzniká dvojstopové vozidlo. Trojstopové vozidlo vznikne pripojením rámu so zadnou nápravou - rikša, alebo prednej nápravy s riadením (na obidve kolesá) - trojkolka. 

Existujú aj kombinácie motocyklov a skútrov, ktoré majú niekedy vpredu dve kolesá a zadné koleso, alebo majú vpredu jedno koleso a vzadu dve alebo inú kombináciu. Tak vzniknú dvojstopové, alebo trojstopé vozidlá.

Existujú aj špeciálne vozidlá pre invalidov.

## Dejiny
Prvý parný motocykel vyrobili okolo roku 1869. Prvý motocykel poháňaný benzínom vyrobili Gottlieb Daimler a Wilhelm Maybach v roku 1885. A od roku 1886 došlo k zrýchlenému vývoja motocyklov na celom svete.

Od začiatku 20. storočia sa usporadúvajú motocyklové preteky. Najznámejšie cestné motocyklové šampionáty sú Moto GP (MotoGP, moto2 a moto3) a SBK (SBK, SSP a SSP400). Šampionáty pre terénne motocykle sú MX (motocross) , Speedway (plochá dráha) a Rally Dakar (vytrvalostné enduro).

Oficiálne prvý slovenský motocykel vyrobili v Považských strojárňach v roku 1947 - Manet M 90. Vyrábali tam aj skútre Manet a Tatran, motocykle SK-90, Pionier a Mustang a mopedy Babetta a Manet Korado. 
Zatiaľ málo zdokumentovlaná je história výroby motocyklov a úžitkových trojkoliek bratislavskej firmy NECO medzi rokmi 1923 až 1927. 
V Kolárove (ZVL/ZMV/Babetta) sa vyrábali mopedy Babetta a mokiky Stella, Steward, v Senci motocykle Roland 180 cz. V Kysuckom Novom Meste bola výroba špičkových motocyklov Penta Torette a Dakarino. Z menej známych to boli Pipo 50, Vosked Tina, Collard a Ecorider Hippo.

## Pozri aj
* skúter
* moped
* motorový bicykel
* bicykel s pomocným motorom

## Iné projekty
.

## Externé odkazy
* motoride.sk - server pre motorkárov, informácie, diskusné fórum, novinky zo sveta motocyklov.
* motocykel.sk - recenzie, články, novinky.